**Informatīvais ziņojums**

**„Par atļauju Sabiedrības integrācijas fondam uzņemties saistības un īstenot projektu „Dažādi cilvēki. Atšķirīga pieredze. Viena Latvija II” Eiropas Kopienas nodarbinātības un sociālās solidaritātes programmas „PROGRESS 2007–2013” sadaļas „Diskriminācijas apkarošana un dažādība” ietvaros”**

Kultūras ministrija ir sagatavojusi informatīvo ziņojumu par atļauju Sabiedrības integrācijas fondam (turpmāk – SIF) uzņemties saistības un īstenot projektu „Dažādi cilvēki. Atšķirīga pieredze. Viena Latvija II” (Different people. Various experiences. One Latvia II) (turpmāk – projekts) Eiropas Kopienas nodarbinātības un sociālās solidaritātes programmas „PROGRESS 2007–2013” (turpmāk – PROGRESS programma) sadaļas „Diskriminācijas apkarošana un dažādība” ietvaros.

Projekta nepieciešamības pamatojums:

Saskaņā ar Eiropas Parlamenta un Padomes 2006.gada 24.oktobra lēmuma Nr.1672/2006/EK 1.pantu, PROGRESS programma izveidota, lai finansiāli palīdzētu īstenot Eiropas Savienības (turpmāk – ES) mērķus nodarbinātības un sociālo jautājumu jomā, ka arī stimulētu pārmaiņas un ieviestu modernus risinājumus šādās apakšjomās: nodarbinātība, sociālā integrācija, darba apstākļi, diskriminācijas apkarošana un dažādība un dzimumu līdztiesība. PROGRESS programmu, atšķirībā no ES fondiem, Eiropas Komisija (turpmāk – EK) administrē tieši – izsludinot projektu konkursu, izvērtējot projektu iesniegumus un uzraugot projektu īstenošanu. EK līdzfinansējums nevar pārsniegt 80 % no kopējiem projekta izdevumiem.

PROGRESS programma ir ES finanšu instrumentsnacionālajām aktivitātēm diskriminācijas novēršanā un vienlīdzības veicināšanā.

PROGRESS programmas sadaļas „Diskriminācijas apkarošana un dažādība” mērķis ir atbalstīt nediskriminēšanas principa faktisku īstenošanu:

1. uzlabojot izpratni par stāvokli attiecībā uz diskrimināciju, t.sk. izvērtējot esošo tiesību aktu, politikas un prakses efektivitāti un ietekmi;
2. atbalstot Kopienas pretdiskriminācijas tiesību aktu īstenošanu, izmantojot efektīvu uzraudzību, organizējot nozarē strādājošajiem paredzētus seminārus un attīstot sadarbības tīklus starp specializētām struktūrām, kas darbojas nediskriminēšanas jomā;
3. palielinot informētību, izplatot informāciju un veicinot diskusijas par galvenajiem izaicinājumiem un politikas jautājumiem saistībā ar integrētu pieeju diskriminācijas apkarošanai visās Kopienas politikas jomās, arī starp sociālajiem partneriem, nevalstiskajām organizācijām (turpmāk – NVO) un citām ieinteresētām pusēm;
4. attīstot galveno Eiropas līmeņa tīklu spēju atbalstīt un turpmāk attīstīt Kopienas politikas mērķus un stratēģijas diskriminācijas apkarošanas jomā.

Līdz šim PROGRESS programmas sadaļas „Diskriminācijas apkarošana un dažādība” ietvaros Latvijā ir veiksmīgi īstenoti vairāki projekti: projektu „Latvija – vienlīdzība dažādībā III” 2007./2008.gadā īstenoja Īpašu uzdevumu sabiedrības integrācijas lietu sekretariāts (80% EK finansējums, 20% valsts budžeta līdzfinansējums) un projektu „Latvija – vienlīdzība dažādībā IV” 2008./2009.gadā – Tieslietu ministrija (75% EK finansējums, 25% valsts budžeta līdzfinansējums).

Laika posmā no 2013.gada 1.augusta līdz 2014.gada 31.jūlijam SIF īsteno projektu „Dažādi cilvēki. Atšķirīga pieredze. Viena Latvija”, kas ir izstrādāts sadarbībā ar Kultūras ministriju (78,52% EK finansējums, 21,48% valsts budžeta līdzfinansējums). Savukārt laika posmā no 2013.gada 1.decembra līdz 2014.gada 30.novembrim SIF īsteno projektu „Dzimumu līdztiesība ekonomisko lēmumu pieņemšanā – instruments ekonomiskās konkurētspējas un vienlīdzības  veicināšanai”, kas ir izstrādāts sadarbībā ar Labklājības ministriju (80% EK finansējums, 20% valsts budžeta līdzfinansējums, PROGRESS programmas sadaļa „Dzimumu līdztiesība”).

Kultūras ministrija ir nacionālā institūcija, kas atbildīga par nacionālās identitātes, pilsoniskās sabiedrības un integrācijas politikas, t.sk. pretdiskriminācijas politikas, koordinēšanu un ieviešanu.

Nacionālās identitātes, pilsoniskās sabiedrības un integrācijas politikas pamatnostādnēs 2012. – 2018.gadam (apstiprinātas ar Ministru kabineta 2011.gada 20.oktobra rīkojumu Nr.542) (turpmāk – pamatnostādnes) kā viena no galvenajām sabiedrības integrācijas attīstību traucējošām problēmām ir norādīts visaptverošas diskriminācijas pārraudzības un novēršanas sistēmas trūkums, kā arī regulāru pētījumu un informatīvo kampaņu trūkums par sociālo atstumtību un diskriminācijas problēmām Latvijas sabiedrībā.

Lai veicinātu sociāli atstumto grupu iekļaušanos sabiedrībā un novērstu diskriminācijupamatnostādņu rīcības plānā ir paredzēti vairāki uzdevumi diskriminācijas apkarošanas un romu integrācijas jomā, piemēram:

* Iekļaut sabiedrībā personas, kuras ir atstumtas nabadzības un ģeogrāfiskās nošķirtības dēļ (1.3.1.1.uzdevums);
* Informēt sabiedrību un apmācīt dažādu palīdzošo profesiju speciālistus par iecietību un sociālo atstumtību, starpkultūru kompetencēm, tiesu praksi attiecībā uz diskrimināciju (1.3.3.uzdevums), t.sk. rīkot seminārus par dažādības vadību un nediskrimināciju dažādām mērķa grupām;
* Pretdiskriminācijas pārraudzības un novērtēšanas sistēmas attīstība (1.3.4.uzdevums);
* Atbalsta pasākumi romu integrācijai, izglītības un nodarbinātības līmeņa paaugstināšanai, kā arī veselības un sociālās aprūpes un mājokļu pakalpojumu pieejamības jomā (1.3.6.uzdevums).

Ņemot vērā pamatnostādņu rīcības plānā paredzētos uzdevumus diskriminācijas apkarošanas un romu integrācijas jomā, kā arī izvērtējot PROGRESS programmas atklātā projektu iesniegumu konkursa „Support to national activities aiming at combating discrimination and promoting equality” *(RESTRICTED CALL FOR PROPOSALS FOR ACTION GRANTS JUST/2013/PROG/AG/AD)* noteikumu (turpmāk – projektu konkursa noteikumi) 4.1.punktā ietvertās iespējas, Kultūras ministrijanodeva tiesībasSIF veikt PROGRESS programmas projekta iesnieguma izstrādi un iesniegšanu, ka arī projekta apstiprināšanas gadījumā tā īstenošanu, vienlaikus paredzot SIF projekta iesnieguma apstiprināšanas gadījumā nodrošināt projektu konkursā noteikto līdzfinansējumu saskaņā ar Ministru kabineta 2010.gada 18.maija noteikumiem Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

Izvēloties SIF par PROGRESS programmas projekta izstrādātāju un īstenotāju, Kultūras ministrija ņēma vērā SIF ilggadējo pieredzi un kompetenci.

Saskaņā ar Sabiedrības integrācijas fonda likuma 3.panta pirmo daļu SIF mērķis ir finansiāli atbalstīt un veicināt sabiedrības integrāciju. Vairāk kā 13 gadu darbības laikā Sabiedrības integrācijas fonds ir vairākkārtīgi akreditēts un uzkrājis pieredzi ES finanšu instrumentu PHARE un Pārejas programmas, Eiropas Sociālā fonda (2004. – 2006.gada, 2007. – 2013.gada), Eiropas Ekonomikas zonas un Norvēģijas valdības divpusējā finanšu instrumenta, Latvijas un Šveices sadarbības programmas, PROGRESS programmas projektu „Dažādi cilvēki. Atšķirīga pieredze. Viena Latvija” un „Dzimumu līdztiesība ekonomisko lēmumu pieņemšanā – instruments ekonomiskās konkurētspējas un vienlīdzības  veicināšanai”, kā arī projekta „Nacionālais integrācijas centrs” u.c. projektu īstenošanā. SIF ilgstoši īsteno aktivitātes, kas vērstas uz demokrātiskas, saliedētas pilsoniskas sabiedrības veidošanu un dažādu sabiedrības grupu savstarpēju sapratni, balstoties uz kopējām pamatvērtībām. Savukārt Sabiedrības integrācijas fonda likuma 4.panta pirmās daļas 7.punkts piešķir SIF tiesības nodrošināt mērķim atbilstošu ES politiku instrumentu un ārvalstu finanšu palīdzības finansēto programmu ieviešanu.

2013.gada jūnijā Eiropas Komisija izsludināja attiecīgo projektu konkursu PROGRESS programmas ietvaros *(RESTRICTED CALL FOR PROPOSALS FOR ACTION GRANTS JUST/2013/PROG/AG/AD)*, lai piešķirtu 2013.gadam PROGRESS programmā paredzēto finansējumu, atbalstot ES dalībvalstu projektus diskriminācijas apkarošanai un vienlīdzības veicināšanai. Atbilstoši projektu konkursa noteikumiem projektu iesniegšanas termiņš bija 2013.gada 10.septembris, bet projektu pieteikumu izvērtēšanas un granta līguma sagatavošanas laiks ir ne mazāks par pieciem mēnešiem, paredzot projekta ieviešanas uzsākšanu 2014.gadā.

2013.gadā jūlijā Kultūras ministrija izveidoja *Ad-hoc* darba grupu (2013.gada 26.jūlija rīkojums Nr.5.1.-1-172), kurā tika iesaistīti pārstāvji no Kultūras ministrijas un Izglītības un zinātnes ministrijas, Labklājības ministrijas, Valsts policijas koledžas, Sabiedrības integrācijas fonda, Kultūras informācijas sistēmu centra, Latvijas Darba devēju konfederācijas, Latvijas Brīvo arodbiedrību savienības, nevalstiskās organizācijas „Latvijas Cilvēktiesību centrs”, un kas izstrādāja ietvardokumentu atbilstoši PROGRESS programmas projektu konkursa noteikumiem (4.2.punkts).

2013.gada augustā – septembrī SIF sadarbībā ar Kultūras ministriju, Kultūras informācijas sistēmu centru un Latvijas darba devēju konfederāciju, saskaņā ar *Ad-hoc* darba grupas sagatavoto ietvardokumentu, izstrādāja projekta iesniegumu un 2013.gada septembrī iesniedza to PROGRESS programmas projektu konkursa administrācijai.

Saskaņā ar Eiropas Komisijas 2014.gada 8.aprīļa īstenošanas lēmumu par dotāciju piešķiršanu aktivitātēm programmas PROGRESS sadaļas „Diskriminācijas apkarošana un dažādība” ietvaros (turpmāk – lēmums par dotāciju piešķiršanu) (lēmumspieejams Eiropas Komisijas Tieslietu ģenerālsekretariāta mājas lapā<http://ec.europa.eu/justice/grants1/calls/just_2013_prog_ag_ad_en.htm>) projekts ir apstiprināts, saņemot ļoti augstu novērtējumu (3 labākais projekta pieteikums no 37 iesniegtajiem), tādējādi ir radīta iespēja Latvijai īstenot aktivitātes, lai cīnītos pret diskrimināciju, kas balstīta uz dzimuma, rases vai etniskās piederības, reliģijas vai ticības, invaliditātes, vecuma vai seksuālās orientācijas pamata, kā arī, lai sekmētu nediskriminācijas principu iedzīvināšanu.

Eiropas Komisijas lēmums par dotāciju piešķiršanu ir juridiskais pamatojums, lai Eiropas Komisija slēgtu granta līgumu ar Sabiedrības integrācijas fondu projekta īstenošanai.

Neskatoties uz to, ka atbilstoši Eiropas Parlamenta un Padomes 2006.gada 24.oktobra lēmumam Nr.1672/2006/EK PROGRESS programma ir paredzēta līdz 2013.gadam ieskaitot, ES fondu plānošana paredz n+2 principu (tas ir paredzēt papildus 2 gadus, kuru ietvaros var īstenot iepriekš apstiprinātos projektus). Attiecīgi PROGRESS programmas ietvaros plānošanas periods ir 2007.-2013.gadam ar n+2 periodu – no 2014. līdz 2015.gadam.

Ņemot vērā, ka Eiropas Komisijas lēmums par dotāciju piešķiršanu tika pieņemts tikai 2014.gadā aprīlī, kā arī iepriekšminētos nosacījumus, projektu īstenošanas uzsākšana ir paredzēta 2014.gadā.

Saskaņā ar projektu konkursa noteikumu 3.1.apakšpunktu „Sākuma datums un ilgums” *(Start date and duration)* faktiskais projekta sākuma datums ir plānots un saskaņots ar Komisiju granta līguma sagatavošanas ietvaros. Projektu konkursa noteikumi paredz, ka projekta pasākumi tiks īstenoti tikai pēc granta līguma parakstīšanas. Tādējādi, ņemot vērā nepieciešamību Ministru kabineta sēdē apstiprināt iespēju Sabiedrības integrācijas fondam uzņemties saistības un īstenot projektu,kā arī parakstīt granta līgumu ar Eiropas Komisiju,faktiski projekts tiks uzsākts 2014.gada 1.decembrī.

Projekta apraksts:

Projekta mērķis ir vairot sabiedrības izpratni, pilnveidot publiskā sektora darbinieku profesionālās prasmes, veicinot dažādības vadību darba vietās, nediskrimināciju un vienlīdzīgās iespējas.

Mērķa sasniegšanai ir noteikts aktivitāšu kopums ar konkrētiem mērķiem un sasniedzamajiem rezultātiem. Projekta ietvaros ir plānots: (1) veicināt valsts/pašvaldību iestāžu darbinieku (t.sk. policijas, sociālo, bibliotēku un kultūras/tautas namu darbinieku) izpratni un paplašināt zināšanas par pret-diskriminācijas jautājumiem, kultūras dažādību un vienlīdzības jautājumiem, lai novērstu diskriminācijas gadījumus un sniegtu nepieciešamo atbalstu diskriminācijas upuriem; (2) attīstīt dažādības vadību, t.sk. izanalizējot un veicinot labās prakses izplātīšanu privātās komercdarbības sfērā; (3) nodrošināt Latvijas romu situācijas monitoringu izglītības, nodarbinātības, veselības aprūpes un mājokļu jomā, izmantojot kvalitatīvo metodi, lai noskaidrotu romu kopienas pārstāvju konkrētas vajadzības un identificējot labās prakses piemērus; (4) veicināt pasākumus, lai palielinātu sabiedrības informētību par diskrimināciju un vajāšanu ​​rases un etniskās izcelsmes (tostarp romu), invaliditātes, vecuma un reliģiskās piederības vai pārliecības, seksuālās orientācijas dēļ.

Projekta ietvaros plānots:

1. izstrādāt apmācības programmu un organizēt apmācības multiplikatoriem (valsts/pašvaldību iestāžu darbiniekiem, t.sk. policijas darbiniekiem, sociālajiem darbiniekiem, bibliotēku un kultūras/tautas namu darbiniekiem) par pretdiskriminācijas jautājumiem, kultūras dažādību un vienlīdzības jautājumiem, kā arī sniegt praktiskas iemaņas par mācību programmu izstrādi, dalībnieku iesaisti, psiholoģiskajiem un praktiskajiem aspektiem. Aktivitātes rezultātā tiks apmācīti 20 dažādu jomu valsts/pašvaldību iestāžu speciālisti.
2. īstenot pasākumus, kas vērstas uz dažādības vadības labās prakses identificēšanu un veicināšanu privātās komercdarbības sfērā, veicinot dažādu sociālo un neaizsargāto sabiedrības grupu (ņemot vērā vecumu, rases un etniskās izcelsmi, invaliditāti, reliģiskās pārliecību un seksuālās orientāciju) efektīvāku iekļaušanu nodarbinātības jomā. Aktivitātes rezultātā tiks publicēts labo piemēru apkopojums par dažādības vadību Latvijas privātā sektora komercorganizācijās; ikgadējā Ilgtspējas nedēļas pasākuma ietvaros tiks sniegta prezentācijauzņēmējiem par pētījuma rezultātiem un labās prakses piemēriem; kā arī Ilgtspējas indeksa anketas ietvaros komersanti tiks aicināti aizpildīt anketu, lai spētu identificēt tos komersantus, kas visveiksmīgāk sekmējuši dažādības vadību savā komercorganizācijā; pēc anketu izvērtēšanas tiks apbalvots „Dažādībai atvērtākais komersants”.
3. izstrādāt un publicēt pētījumu „Romu situācija Latvijā: to pieeja izglītībai, nodarbinātībai, veselības aprūpei un mājoklim”, kur izmantojot kvalitatīvās metodes noskaidrota romu situācija Latvijā, lai nodrošinātu efektīvāku politikas pasākumu kopuma romu integrācijai īstenošanu. Pētījumā tiks atspoguļota arī labā prakse un izskatītas Eiropas Komisijas rekomendāciju romu integrācijas jomā efektīva piemērojamība Latvijas situācijai.
4. īstenot informatīvo kampaņu sociālajos tīklos un elektroniskajos līdzekļos, kuras ietvaros plānots atspoguļot dzīvesstāstus par aizspriedumu un diskrimināciju gadījumiem un to negatīvo ietekmi, izglītojot dažādas sabiedrības grupu pārstāvjus, kā arī informējot diskriminācijas riskam pakļauto grupu pārstāvjus par cilvēktiesībām un to aizstāvēšanas praksēm.

Projekta īstenošanas laiks– 12 mēneši; projekta īstenošanu plānots uzsākt 2014.gada 1.decembri.

 Projekta finansēšana:

Projektu finansēšana ir balstīta uz līdzfinansēšanas principu – EK programmu ietvaros piešķirtie granti nedrīkst nosegt visas projekta izmaksas.

EK piešķirtais finansējums nedrīkst pārsniegt 80% no kopējām projekta attiecināmajām izmaksām, līdz ar to vismaz 20% no attiecināmajām izmaksām ir jālīdzfinansē projekta iesniegumu iesniedzējiem un/vai to partneriem, asociētajiem partneriem vai no jebkuriem citiem līdzekļiem, ar nosacījumu, ka tie nav ES budžeta līdzekļi.

Saskaņā ar PROGRESS programmas projektu konkursa noteikumiem avansā tiek izmaksāti 80% no EK piešķirtā finansējuma (granta), tādēļ projekta īstenotājiem papildus minētajam 20% līdzfinansējumam ir jānodrošina priekšfinansējums 20% apjomā no EK piešķirtā finansējuma. Priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas EK.

Saskaņā ar PROGRESS programmas projektu konkursa noteikumiem pievienotās vērtības nodokļa izmaksas tiek atzītas par attiecināmām izmaksām.

Tā kā atbilstoši PROGRESS programmas projektu konkursa noteikumiem tikai līdz 80% no EK piešķirtā finansējuma (granta) tiek izmaksāti avansā, tad projekta īstenotājam ir jānodrošina priekšfinansējums – 20 % apjomā jeb40 697,87 *euro*. Pēc projekta ieviešanas un attiecināmo izmaksu apstiprināšanas, EK veiks gala maksājumu priekšfinansējuma apjomā, kurš tiks ieskaitīts atpakaļ valsts budžetā – 74. resora „Gadskārtējā valsts budžeta izpildes procesā pārdalāmais finansējums” 80.00.00 programmā „Nesadalītais finansējums ES politiku instrumentu un pārējās ārvalstu finanšu palīdzības projektu un pasākumu īstenošanai”.

Kopējais maksimālais projektu īstenošanai nepieciešamais līdzfinansējuma, priekšfinansējuma apjoms no valsts budžeta ir91 570,21 *euro*.

Projekta īstenošanas laikā līdzfinansējuma, priekšfinansējuma izmaksām nepieciešamais apjoms var samazināties.

Paredzēta projekta finansējuma apjoms un tās sadalījums:

Projekta kopējais budžets ir 254 361,68 *euro*, tai skaitā EK finansējums ir 203 489,34 *euro*, valsts budžeta līdzfinansējums ir 50 872,34 *euro*.

Saskaņā ar PROGRESS programmas projektu konkursa noteikumiem projekta īstenotajam ir nepieciešams veikt priekšfinansēšanu, kas ir 20% jeb 40 697,87*euro* no piešķirtā granta.

EK finansējums, kurā nav iekļauts priekšfinansējuma atmaksas apmērs ir 162 791 *euro*, jo nav iespējams precīzi noteikt, kad priekšfinansējuma atmaksa tiks veikta.

Līdz ar to, noapaļojot, kopējais maksimālais projektu īstenošanai nepieciešamais līdzfinansējuma un priekšfinansējuma apjoms no valsts budžeta ir 91 571 *euro*.

Projekta īstenošanai nepieciešamā finansējuma sadalījums pa gadiem (*euro*):

|  |  |  |  |
| --- | --- | --- | --- |
| **Finansējuma avots un izmaksu veids** | **2014.gads** | **2015.gads** | **Kopā** |
| EK finansējums (grants) |  | 162 791,47 | 162 791,47 |
| EK finansējums (priekšfinansējums nodrošināts no valsts budžeta, ko EK atmaksās atpakaļ pēc projektu noslēguma) | 1 053,99 | 39 643,88  | 40 697,87 |
| Valsts budžeta līdzfinansējums | 1 317,99 | 49 554,35 | 50 872,34 |
| Kopā no valsts budžeta nepieciešamais finansējums | 2 371,98 | 89 198,23 | 91 570,21 |

Finanšu un procentuālais sadalījums pa izmaksu veidiem ir indikatīvs un var mainīties atkarībā no tā, kad tiks noslēgts līgums ar EK un tiks uzsākta tā īstenošana. Finansējuma apmērs šobrīd aprēķināts projekta iesnieguma līmenī un varētu tikt precizēts (samazināts), ja EK lūgs precizēt tā plānoto budžetu.

EK piešķirtais finansējums  203 489,34 *euro* apmērā tiks ieskaitīts SIF budžeta programmā 67.00.00 „Eiropas Kopienas iniciatīvas projektu un pasākumu īstenošana”, apakšprogrammā 67.06.00 „Eiropas Kopienas iniciatīvas projekta īstenošana”.

Valsts budžeta līdzfinansējums 50 872,34 *euro* un priekšfinansējums 40 697,87 *euro* apmērā tiks nodrošināts saskaņā ar Ministru kabineta 2010.gada 18.maija noteikumiem Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

2016.gadā plānota projekta īstenotāja veiktā priekšfinansējuma atmaksa valsts pamatbudžetā 40 698 *euro* apmērā. Saskaņā ar PROGRESS programmas projektu konkursa noteikumiem priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas EK. Projekta īstenotājs minētos līdzekļus saņems kā ārvalstu finanšu  palīdzību un veiks atmaksu valsts budžetā.

Papildus nepieciešamais finansējums tiks nodrošināts, veicot līdzekļu pārdali no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai” uz Sabiedrības integrācijas fonda programmu atbilstoši Ministru kabineta 2010.gada 18.maija noteikumos Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārejās ārvalstu finanšu palīdzības līdzfinansēto projektu un pasākumu īstenošanai” noteiktajam.

Ņemot vērā minēto, Kultūras ministrija ir sagatavojusi informatīvajam ziņojumam pievienoto Ministru kabineta sēdes protokollēmuma projektu, kas paredz atbalstīt SIF projektam nepieciešamo līdzfinansējumu un priekšapmaksu 91 570,21 *euro* apmērā laika periodā no 2014.gada līdz 2015.gadam, tajā skaitā 2014.gadā – 2 371,98 *euro* apmērā, 2015.gadā – 89 198,23 *euro* apmērā.

Kultūras ministre D.Melbārde

Vīza: Valsts sekretārs S.Voldiņš

07.10.2014. 13:59

2395

D.Kretalovs

Tālr. 67330312, fakss: 67330293

Deniss.Kretalovs@km.gov.lv